УЧИЛИЩНО НАСТОЯТЕЛСТВО НА
ПЪРВА ЕЗИКОВА ГИМНАЗИЯ, ГР. ВАРНА

 

С Т А Т У Т

НА

 ПОИМЕННА СТИПЕНДИЯ 
 „НИКОЛАЙ ИВАНОВ”



1. Учредител
2. Стипендия
3. Организационен комитет
4. Право на участие
5. Критерии за подбор
6. Условия за участие
7. Срокове
8. Класиране 


УЧРЕДИТЕЛ: Сдружение “Училищно настоятелство на Първа езикова гимназия“, гр.Варна

СТИПЕНДИЯ: Стипендията се учредява с решение на Общото събрание на Училищното настоятелство на Първа езикова гимназия, гр. Варна. Размерът на стипендията е съгласно решението на УЧРЕДИТЕЛЯ. 

ОРГАНИЗАЦИОНЕН КОМИТЕТ: Стипендията се администрира от Организационен комитет в състав от 7 души, състоящ се от Председател и членове. Организационният комитет разработва система от критерии, процедура и график, въз основа на които се осъществява подборът на кандидатите.

ПРАВО НА УЧАСТИЕ: За стипендията могат да кандидатстват настоящи ученици на Първа езикова гимназия, гр. Варна, независимо от формата на обучение. 

КРИТЕРИИ ЗА ПОДБОР: 
1. Призови класирания и успешни творчески изяви - олимпиади, международни, национални и регионални състезания и конкурси в областта на българския език и българската литература (до 1 година преди датата на кандидатстване).
2. Участие в проекти, конференции и други в областта на българския език и българската литература, които са удостоверени с грамоти, дипломи, сертификати.
3. Без наложени наказания от ПС.

УСЛОВИЯ ЗА УЧАСТИЕ: 
· Учениците подават по електронен път (literaturen_konkurs@abv.bg) заявление за кандидатстване. Към заявлението учениците прикачват копие на грамоти, дипломи, сертификати за награди, удостоверения и други.

· Заявлението и Статутът са публикувани на интернет страницата на УЧРЕДИТЕЛЯ: www.1eg.eu

СРОКОВЕ: Стипендията е ежегодена. Обявява се НЕ ПО-КЪСНО от началото на месец октомври, а срокът за подаване на заявленията е 25 ноември на съответната година.

КЛАСИРАНЕ: 
· Организационният комитет гласуват мотивираното предложение, определящо носителя на стипендията. 
· Присъждането на стипендията става с решение на Управителния съвет на Училищното настоятелство, въз основа на мотивираното предложение.
· Обявеното решение е окончателно и не подлежи на промяна.
· Отличените ученици се вписват в Летописната книга на Първа езикова гимназия.



гр. Варна
10 октомври 2026 г.

Настоящият статут e отворена система и би могъл да бъде допълван и променян не по-късно от 25 октомври за съответната календарна година.
























ОРГАНИЗАЦИОНЕН КОМИТЕТ, АДМИНИСТРИРАЩ 

СТИПЕНДИЯ 
ЗА ЛИТЕРАТУРНО ТВОРЧЕСТВО НА БЪЛГАРСКИ ЕЗИК 
„НИКОЛАЙ ИВАНОВ”




ПРЕДСЕДАТЕЛ И ЧЛЕНОВЕ:

ПРЕДСЕДАТЕЛ:
Галина Дочева – председател на МО по български език и литература, учител по български език и литература 


ЧЛЕНОВЕ: 

Орлин Ялнъзов – възпитаник на Първа езикова гимназия и спомоществовател

Мария Симеонова – учител и член на УС на УН

Полина Стойнова – педагогически съветник и член на УС на УН 

Марин Първанов – член на УН, определен с решение на Общото събрание

Светлозар Стефанов – член на УН, определен с решение на Общото събрание
  
Олга Митишева  – член на УН, определен с решение на Общото събрание



